# Cream

### A Wikipédiából, a szabad lexikonból.

A Cream az 1960-as évek egyik legfontosabb angol blues-rock zenekara volt. Tagjai: Ginger Baker dobos, Jack Bruce basszusgitáros (több más hangszeren is játszott) és Eric Clapton gitáros.

## [szerkesztés] Történet

A Cream volt a rockzene első úgynevezett power trió-ja. Zenéjük egyfajta keveréke volt a blues-nak és a pszichedelikus rock-nak, melyet Clapton virtuóz gitárjátéka, Bruce biztos énekhangja és Baker leleményes dobolása, a drogos hasonlatok és a sajátos időfelfogás jellemzett. Akkoriban ők voltak a leghangosabb zenekar; a tradicionális blues-októl kezdve ("Crossroads", "Born Under a Bad Sign") a különös, izgalmas dalokon ("Strange Brew", "Tales of Brave Ulysses") át a hosszú, improvizációkkal tarkított darabokig ("Toad", "Spoonful") mindent játszottak, de a legnagyobb hatást mégis a blues gyakorolta rájuk. Legnagyobb slágereik: az "I Feel Free", a "Sunshine of Your Love", a "White Room" és a "Badge" voltak. A néhai Felix Pappalardi (később a Mountain tagja) segítségével a Disraeli Gears és a Wheels of Fire nemzetközi slágerek lettek. A legtöbb szöveget Pete Brown írta Jack Bruce-szal.

A Cream teljesen más volt koncerten, mint a stúdióban. Általában improvizáltak, a dalok több, mint 20 percesre nyúltak el. Ezeknek a koncerteknek a nyomán kezdték őket (a Grateful Dead mellett) az első „jam band”-ként számon tartani. Mindez Bruce és Baker jazz iránti rajongásából eredt (előtte jazz-t játszottak). Clapton azt mondta, hogy gyakran alig bírták abbahagyni a zenélést, mert nem volt köztük vezető, aki a másik kettőt irányította volna. Bár a Cream zenéje a jazz-ben gyökerezett, mégis a heavy metal előfutáraiként lettek híresek. Bruce szerint Clapton nélkül inkább jazz-t játszottak volna, így viszont koncertjeiken egyfajta jazz-rock fúziós zenét játszottak. Baker egy 2005-ös interjúban azt mondta, hogy ő és Bruce Claptont igazi jazz-zenésznek tartják, bár Clapton „mesterei” bluesgitárosok voltak (leginkább Robert Johnson).

A Cream 1968 novemberében oszlott fel, zenei és személyes okokból. Bruce és Baker nem fért össze egymással, Clapton egyszer pedig úgy hagyott ott egy koncertet, hogy a másik kettő észre sem vette. Clapton-ra inkább a The Band-hez hasonló, dalközpontú előadók hatottak, ezért kevesebb improvizációt igénylő zenét kezdett játszani a következőkkel: Delaney & Bonnie, Blind Faith és a „saját” Derek and the Dominos, és szólókarrierje is elég változatos volt. (A Blind Faith röviddel a Cream feloszlása után alakult meg: Clapton megkérte Steve Winwood-ot, hogy csatlakozzon a Cream-hez, hátha így könnyebb lesz Baker-t és Bruce-t kordában tartani. De a Cream még azelőtt feloszlott, hogy Winwood válaszolni tudott volna az ajánlatra.) Aznap este, amikor a Cream feloszlott, Jimi Hendrix a Lulu show-ban adott műsort. Saját dalát hamar befejezte, utána a "Sunshine of Your Love" instrumentális változatát kezdte játszani, amit a Cream-nek ajánlott.

Ezek után először 1993-ban játszottak együtt, amikor beiktatták őket a Rock and Roll Hall of Fame-be. 2005 májusában négyestés koncertet adtak a londoni Royal Albert Hall-ban (itt volt 1968-as búcsúkoncertjük is), majd 2005. október 24-26. között a new york-i Madison Square Garden-ben is játszottak.

A Cream-nek nagy hatása volt az 1960-as évek rockzenéjére, mivel az óriási hangerő mellé a három zenész kivételes tehetsége járult hozzá. Ez előrevetítette az 1970-es évek rockzenéjét, amit többek között a Led Zeppelin neve fémjelzett.

## [szerkesztés] Érdekességek

- Mindhárman zenéltek egymással a Cream megalakulása előtt. Jack Bruce és Ginger Baker a Graham Bond Organisation tagja volt, és Clapton is zenélt Bruce-szal a John Mayall's Bluesbreakers-ben, röviddel Clapton távozása előtt. A Cream feloszlása után Baker és Clapton megalapította a rövidéletű Blind Faith nevű supergroup-ot; további tagok: Steve Winwood (a Traffic-ből) és Rick Grech (a Family-ből).
- George Harrison, a Beatles gitárosa a társszerzője a "Badge" című dalnak a Cream utolsó lemezén. Játszott is a dalban, L'Angelo Misterioso álnéven.
- Ginger Baker jelenleg Dél-Afrikában él.
- A 2005-ös, Royal Albert Hall-beli koncert előtt csak 1993-ban, a Rock and Roll Hall of Fame-be való beiktatásukkor zenéltek együtt.
- A 2005-ös, Royal Albert Hall-beli koncert előtt sosem játszották élőben a "Badge" és a "Pressed Rat & Warthog" című dalt.
- Mindhárman énekeltek a Cream-ben.
- A zenekar újjáalakulásáról szóló DVD-n van egy interjú, melyben Baker azt állítja, hogy az újjáalakulás Clapton ötlete volt, és neki eleinte nem volt kedve hozzá.

## [szerkesztés] Diszkográfia

- Fresh Cream - 1966. december 9.
- Disraeli Gears - 1967. november
- Wheels of Fire (duplalemez) - 1968. augusztus
- Goodbye - 1969. március
- Live Cream - 1970. június
- Live Cream Volume II. - 1972. július
- Royal Albert Hall, London, May, 2-3, 5-6, 2005 - 2005. október 4.

### [szerkesztés] A legfontosabb válogatásalbumok

- Strange Brew: The Very Best of Cream - 1995
- Those Were the Days - 1997
- BBC Sessions - 2003
- Cream Gold - 2005

## [szerkesztés] Külső hivatkozások

- Cream 2005
- A Cream története
- Cream - egy nagyon jó rajongói oldal
- Cream diszkográfia, hírek és infók a Music city-ről
- Cream Dalszövegek
- Eric Clapton hivatalos honlapja
- Eric Clapton nemhivatalos honlapja
- Jack Bruce hivatalos honlapja
- Ginger Baker honlapja

A lap eredeti címe "http://hu.wikipedia.org../../../c/r/e/Cream.html"

Kategória: Könnyűzenei együttesek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Español
- Suomi
- Français
- Galego
- עברית
- Italiano
- 日本語
- Nederlands
- Norsk (bokmål)
- Polski
- Português
- Русский
- Simple English
- Svenska